সরকারি মাধ্যমিক স্কুল, প্রাথমিক স্বাস্থ্যকেন্দ্রে ব্রডব্যান্ড ইন্টারনেট সংযোগ

ওয়েব ডেস্ক: সব সরকারি মাধ্যমিক স্কুলে ইন্টারনেটের ব্রডব্যান্ড সংযোগের (Broadband Connectivity) ঘোষণা করলেন কেন্দ্রীয় অর্থমন্ত্রী নির্মলা সীতারামন। শনিবার কেন্দ্রীয় বাজেটে (Budget 2025) অর্থমন্ত্রী আরও ঘোষণা করেন, সব প্রাথমিক স্বাস্খ্যকেন্দ্রেও ওই ইন্টারনেট সংযোগ থাকবে।

একইসঙ্গে অর্থমন্ত্রী এদিন আরও জানিয়েছেন, আগামী পাঁচ বছরে সরকারি স্কুলে ৫০,০০০ অটল টিঙ্কারিং ল্যাবরেটরি (50,000 Atal tinkering labs) তৈরি করা হবে। যাতে উদ্ভাবনী ও বিজ্ঞান মনস্কতা বাড়ে। ভারতীয় ভাষা পুস্তক প্রকল্পের বাস্তবায়নের প্রস্তাব। যাতে মাতৃভাষায় ছাত্র ছাত্রীরা শিখতে পারেন। আগামী তিন বছরে সব জেলা হাসপাতাপালে ডে কেয়ার ক্যান্সার হাসপাতাল তৈরি হবে।

আরও পড়ুন: বাজেটে মধ্যবিত্তদের গুরুত্ব দেওয়া হবে: নির্মলা, দেখুন লাইভ আপডেট

অনলাইন প্ল্যাটফর্ম কর্মীদের বা গিগ ওয়ার্কারদের জন্য সুখবর। তাঁদের পরিচয়পত্র দেওয়া হবে। ই শ্রম পোর্টালে রেজিস্ট্রেশন করা হবে। পিএম জন আরোগ্য যোজনার (PM Jan Arogya Yojana) অধীনে স্বাস্থ্য পরিষেবা দেওয়া হবে। এর ফলে ফুড ডেলিভারি সহ সব অনলাইন প্ল্যাটফর্মে কাজ করা কর্মীরা উপকৃত হবেন বলে মনে করা হচ্ছে। শহরের গরিবদের উন্নয়নে বিশেষ উদ্যোগ নেওয়া হচ্ছে বলেও এদিন বাজেটে জানানো হয়েছে।